Min Malik

Mehrzad Yasmin Malik binti Abdul Malik (lahir 27 Ogos 1978) atau lebih dikenali sebagai Min Malik adalah merupakan seorang penyanyi pop yang terkenal pada tahun 1995 dengan lagu hitsnya ketika itu seperti Flora Cinta dan Perjalanan Duka. Namun setelah itu beliau kemudian bersara dan terus menyepikan diri daripada industri seni muzik tanah air.

Kehidupan peribadi
Anak ketiga dari empat adik beradik, anak kelahiran ayah dari Kelantan iaitu Kolonel Abdul Malik Bin Mohd Alwi (Bersara) dan ibu dari Sarawak iaitu Allahyarhamah Attariah Binti Datuk Haji Rakawi, beliau telah menunjukkan minat dalam nyanyian pada umur muda 8 tahun. Sebagai ahli Operafest Children's Choir and Theatre beliau mengasah bakat dengan persembahan-persembahan di serata dunia termasuk di Holland, Wales, Amerika Syarikat dan England.  

Min juga minat dunia lakonan dan telah melibatkan diri dengan dunia teater termasuk kerja-kerja menjayakan pementasan Melodi Kota, Cindai, Primadona dan Kuala Lumpur.

Minat Min pada seni persembahan boleh dilihat pada latarbelakang akademiknya yang merangkumi, sijil, diploma dan sarjana muda berkaitan dengan seni persembahan dan musik. Beliau juga berjaya mencapai Gred 8 vokal dan  Gred 5 teori dari Associated Board of the Royal Schools of Music.

Beliau juga merupakan adik kepada bekas pelakon dan pengacara Ary Malik yang meninggal dunia pada Februari 2017 akibat penyakit kanser ovari yang dihidapinya sejak Mei 2016. Beliau sempat berasa kesal apabila ketika kakaknya itu sedang bertarung dengan penyakit, terdapat beberapa pihak yang tidak bertanggungjawab mengatakan kakaknya sudah meninggal sedangkan Ary pada ketika itu masih hidup sehinggalah beliau akhirnya  menghembuskan nafas terakhir pada Februari 2017.

Karier
Beliau memulakan karier seninya sebagai artis rakaman pada tahun 1995 dan yang kemudian menerbitkan album studio sulungnya berjudul Flora Cinta dimana single utamanya iaitu Flora Cinta berjaya menaikkan nama beliau sebagai penyanyi baharu pada ketika itu. Pada tahun 1995 beliau terlibat sebagai anggota kumpulan Next 7 yang ditaja oleh NHK. Semasa menjadi anggota kumpulan ini anggota Next 7 telah membuat pertunjukan di Tokyo (3 kali), Shanghai, Bangkok, dan Hong Kong.

Sebagai pegawai tentera yang bertugas di Badan Kesenian Tentera Darat, Min lebih cenderung untuk mengasah bakat anggota BKTD yang merangkumi penyanyi, pemusik, penari-penari dan anggota-anggota yang terlibat dengan bidang teknikal dan logistik. Dengan itu beliau kurang melibatkan diri dengan persembahan dan juga telah menolak tawaran untuk bergiat kembali sebagai artis. Beliau juga pernah ditawarkan oleh pihak Astro untuk menyertai Gegar Vaganza namun, oleh kerana statusnya kini sebagai penjawat awam tidak memungkinkan beliau untuk kembali sebagai penyanyi selain mengganggap dirinya bukanlah penyanyi komersil yang terkenal untuk kembali aktif.

 2011 -         
 Kapten,  Cawangan Sumber Manusia Tentera Darat (Pengarah Persembahan, Badan Kesenian Tentera Darat)
 Menganggotai Askar Wataniah : 02.03.2011
 Tarikh menerima tauliah sebagai Leftenan Muda, Bn Ketiga, Regimen 515 : 21.02.2013
 Tarikh dikerahkan sebagai pegawai Tentera Darat menganggotai  Kor Perkhidmatan Am (Perhubungan Raya) : 01.08.2014
 Tarikh YO : 09.02.2015 - 09.06.2015
 Tarikh pkt Lt : 01.08.2016.
 Tarikh G3 : 16.01.18 - 13.04.18.
 Tarikh Lt - Kapt Bertulis : 06-10.07.20
 Tarikh Lt - Kapt Amali : 07-10.09.20
 Tarikh serap : 25.09.2019.
 Tarikh dipakaikan pkt Kapt : 30.12.2020
 Tarikh Kapt sebenar : 25.09.2022

 2007 - 2014 Pensyarah  Dasein Academy of Arts, Pensyarah Kreatif untuk Jabatan Animasi dan Jabatan Komunikasi Massa
 2006 - 2008 Pembantu Penyelidik - Max Planck Institute of Evolutionary Anthropology, Jakarta
 2005 - 2006 Fulbright Scholar - Foreign Language Teaching Assistant, Linguistics Department, University of Delaware, Amerika Syarikat
 2004 - 2005 Pensyarah Sambilan Lakonan dan Improvisasi  Dasein Academy of Arts
 2002 - 2004 Tutor Teori dan Nyanyian, Classicomm Vocal Studio, Kuala Lumpur
 1998 - 2003 Tutor English/Diction , Centre for Continuing Education, Wangsa Maju, Kuala Lumpur

Pelajaran 

 Universiti Putra Malaysia (2004) B. Music (Performance)
 Associated Board of the Royal Schools of Music, London Vocal Grade 1 - 8
 Associated Board of the Royal Schools of Music, London Theory Grade 1 - 5
 Institut Teknologi Tun Abdul Razak, Certificate in Vocal Performance (1994)
 Institut Teknologi Tun Abdul Razak, Diploma in Performing Arts (1994)

Diskografi

Album studio
 Flora Cinta (1995) Denoris Records & Sony Distribution

 Next 7 (1995) Epic Sony Japan

 Kaseh Bersemi (Denoris Records; unreleased)
 Soalnya Bisa (2000) Dragon Records)

Single
 "Flora Cinta" (1995)
 "Perjalanan Duka" (1995)

Persembahan: Lakonan dan Nyanyian 

 1988 - 1992 Operafest Children’s Choir/Theatre 
 persembahan koir 
 Malaysia
 Holland (Arnhem Music Festival)
 Wales (Music Festival)
 USA (Indiana dan Los Angeles)
 London, United Kingdom
 persembahan teater
 South Pacific
 Show Boat

 1996- 2003
 Theater
 Melodi Kota (Malay – Musical)
 Cindai (Malay – Historical)
 Primadona (Malay – Musical)
 Kuala Lumpur (Malay – Musical)
 Monologues (English)
 Lysistrata Readings (English)

 1995 - 2006
 Flora Cinta Denoris Records & Sony Distribution
 Next 7 Epic Sony Japan
 Kaseh Bersemi (Denoris Records; unreleased)
 Soalnya Bisa (Dragon Records)

 2007 - 
 Penterjemah Skrip (Bahasa Inggeris ke Bahasa Melayu) untuk pelbagai program alih bahasa (termasuk Cartoon Network, National Geographic, dan Star World) 
 Penterjemah Lagu (Bahasa Inggeris ke Bahasa Melayu) dan Penyanyi lagu yang telah di alih bahasa untuk pelbagai produksi alih bahasa (termasuk Disney dan Nickelodeon)

Pencapaian

https://instagram.com/min.malik?utm_medium=copy_link